Acuzat că a încălcat legea privind spionajul după ce a copiat şi transmis ilegal materiale sensibile ale apărării, Jack Teixeira și-a retras pledoaria privind nevinovăția sa și a pledat vinovat la șase capete de acuzare, potrivit instanței.
Teixeira acceptă un acord de pledoarie pe 16 ani în cazul scurgerii de documente, acesta fiind acuzat de comiterea uneia dintre cele mai grave breşe de securitate ale SUA de când peste 700.000 de documente, videoclipuri şi telegrame diplomatice au apărut pe site-ul WikiLeaks, în 2010.
Un mare juriu federal l-a inculpat pe Jack Teixeira, 21 de ani, pilot debutant al Gărzii Naţionale Aeriene a SUA, acuzat de divulgarea online a unor dosare militare ultrasecrete, anunţa, pe 15 iunie, Departamentul de Justiţie.
El a fost arestat, în temeiul Legii Spionajului, după ce ar fi postat materiale sensibile pe aplicaţia de mesagerie Discord, multe referitoare la războiul din Ucraina.
Teixeira a provocat îngrijorare cu privire la modul în care un membru de nivel inferior al Gărzii Naţionale Aeriene a accesat atît de ușor secrete militare.
Doi comandanţi din unitatea sa au fost ulterior suspendaţi.
Membru al Escadrilei 102 de informaţii a Gărzii Naţionale Aeriene din Massachusetts, Teixeira a renunţat la dreptul de a avea o audiere preliminară și a rămas în custodie federală.